pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมอ. ดีเดย์หลัง 16-17 สิงหาคมนี้ ผลิตภัณฑ์ไฟฟ้า 4 รายการ ต้องทำตามมาตรฐานฉบับใหม่
วันอังคารที่ 14 สิงหาคม 2561
สมอ. ดีเดย์หลัง 16-17 สิงหาคมนี้ ผลิตภัณฑ์ไฟฟ้า 4 รายการ ต้องทําตามมาตรฐานฉบับใหม่
สมอ. เตือนผู้ทํา/นําเข้าผลิตภัณฑ์ไฟฟ้า 4 รายการ หลังวันที่ 16-17 สิงหาคมนี้ ต้องทําตามมาตรฐานใหม่ ทั้งนี้ ได้ผ่อนผันให้ดําเนินการตามใบอนุญาตเดิมได้ไม่เกิน 1 ปี นับแต่วันที่มาตรฐานใหม่หรือมาตรฐานที่แก้ไขมีผลใช้บังคับตั้งแต่วันที่ 16-17 สิงหาคม 256
สมอ. เตือนผู้ทํา/นําเข้าผลิตภัณฑ์ไฟฟ้า 4 รายการ หลังวันที่ 16-17 สิงหาคมนี้ ต้องทําตามมาตรฐานใหม่ ทั้งนี้ ได้ผ่อนผันให้ดําเนินการตามใบอนุญาตเดิมได้ไม่เกิน 1 ปี นับแต่วันที่มาตรฐานใหม่หรือมาตรฐานที่แก้ไขมีผลใช้บังคับตั้งแต่วันที่ 16-17 สิงหาคม 2560 เป็นต้นมา
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า ปัจจุบัน สมอ. ตราพระราชกฤษฎีกากําหนดให้ผลิตภัณฑ์อุตสาหกรรมจํานวน 109 รายการ ต้องเป็นไปตามมาตรฐาน หรือมาตรฐานบังคับ เพื่อคุ้มครองผู้บริโภคให้ได้รับความปลอดภัย และป้องกันความเสียหายอันอาจจะเกิดต่อชีวิตและทรัพย์สิน และเศรษฐกิจของประเทศ ในจํานวนนี้มีผลิตภัณฑ์ไฟฟ้า 4 รายการ ที่ผู้ประกอบการจะต้องดําเนินการตามมาตรฐานใหม่ทันที หลังจากครบ 1 ปี ที่ สมอ. ผ่อนผันให้ทําตามใบอนุญาตเดิม ได้แก่
1. มอก. 934-2558 พัดลมไฟฟ้ากระแสสลับ : คุณลักษณะที่ต้องการด้านความปลอดภัย มีผลใช้บังคับ ตั้งแต่วันที่ 16 สิงหาคม 2560 ปัจจุบันมีผู้ได้รับใบอนุญาตให้ทํา 40 ราย และนําเข้า 54 ราย
2. มอก. 1389-2559 เครื่องอบผ้า : คุณลักษณะที่ต้องการด้านความปลอดภัย มีผลใช้บังคับตั้งแต่วันที่ 17 สิงหาคม 2560 ปัจจุบันมีผู้ได้รับใบอนุญาตให้ทํา 2 ราย และนําเข้า 11 ราย
3. มอก. 1641-2552 เตาย่าง เตาปิ้ง และเครื่องทําอาหารเคลื่อนย้ายได้ที่คล้ายกัน : คุณลักษณะที่ต้องการด้านความปลอดภัย มีผลใช้บังคับตั้งแต่วันที่ 17 สิงหาคม 2560 ปัจจุบันมีผู้ได้รับใบอนุญาตให้ทํา 12 ราย และนําเข้า 39 ราย
4. มอก. 2337-2557 บัลลาสต์สําหรับหลอดฟลูออเรสเซนต์ : คุณลักษณะที่ต้องการด้านประสิทธิภาพพลังงาน มีผลใช้บังคับตั้งแต่วันที่ 16 สิงหาคม 2560 ปัจจุบันมีผู้ได้รับใบอนุญาตให้ทํา 3 ราย และนําเข้า 2 ราย
จึงแจ้งเตือนมายังผู้ประกอบการดังกล่าว หากฝ่าฝืน สมอ. จะดําเนินการตามกฎหมายทันที
เลขาธิการ สมอ. กล่าวเพิ่มเติมว่า บทลงโทษในกรณีทําหรือนําเข้าผลิตภัณฑ์โดยไม่ได้รับใบอนุญาต
มีโทษจําคุกไม่เกิน 2 ปี ปรับไม่เกิน 1,000,000 บาท หรือทั้งจําทั้งปรับ ร้านค้าที่จําหน่ายผลิตภัณฑ์ที่ไม่เป็น
ไปตามมาตรฐาน มีโทษจําคุกไม่เกิน 1 เดือน หรือปรับตั้งแต่ 5,000-50,000 บาท หรือทั้งจําทั้งปรับ จึงขอให้ประชาชนตรวจสอบข้อมูลผลิตภัณฑ์ก่อนซื้อได้ที่ www.tisi.go.th และอย่าได้หลงเชื่อซื้อผลิตภัณฑ์ที่ไม่เป็นไปตามมาตรฐาน เมื่อใช้แล้วอาจเกิดอันตรายจากการใช้ผลิตภัณฑ์นั้นได้
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท  และหน้าที่ความรับผิดชอบของประชาชนชาวไทย”
วันศุกร์ที่ 7 กันยายน 2561
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท  และหน้าที่ความรับผิดชอบของประชาชนชาวไทย”
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบของประชาชนชาวไทย”
เมื่อวันพฤหัสบดีที่ ๖ กันยายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะกับผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง บุคลากรในสังกัด นักเรียนนายร้อยตํารวจ (ศึกษาดูงาน)
พร้อมทั้งบรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบ
ของประชาชนชาวไทย” แก่เยาวชนศูนย์ฝึกและอบรมเด็กและเยาวชนพระนครศรีอยุธยา
และสถานพินิจและคุ้มครองเด็กและเยาวชนจังหวัดพระนครศรีอยุธยา
ณ สถานพินิจและคุ้มครองเด็กและเยาวชนจังหวัดพระนครศรีอยุธยา
อ.พระนครศรีอยุธยา จ.พระนครศรีอยุธยา
ม.ล.ปนัดดาฯ กล่าวตอนหนึ่งว่า "การกระทําสิ่งใดๆ ก็ตามที มีที่มาจากความคิดที่เรียกว่า
“การใช้ปัญญา'”นําหน้าการกระทํา ปัญญาแห่งความกตัญญูรู้คุณที่มีต่อบิดามารดา ครูอาจารย์
ปัญญาแห่งความรักความหวงแหนชาติบ้านเมือง ปัญญาแห่งความซื่อสัตย์สุจริต ไม่ทุจริตคดโกง
ไม่ทําผิดกฎหมาย ปัญญา หรือ “wisdom” คือ ความฉลาดของบุคคลที่ยึดมั่นความดี ความซื่อตรง
มีจริยธรรม เป็นที่ตั้งและเป็นฐานรากการสร้างชีวิตที่เป็นสุข ลูกหลานทุกคนต้องช่วยกันเสริม
ช่วยกันสร้างหลักคิดทางปัญญา นําประเทศชาติสู่ความเป็นระเบียบ มีความร่มเย็น"
รัฐบาลไทย-ข่าวทำเนียบรัฐบาล-กสร. สั่งติดตาม“ฟูจิ ซีร็อกซ์ไทย”ลดพนักงาน แนะปฏิบัติตามกฎหมาย
วันจันทร์ที่ 5 กุมภาพันธ์ 2561
กสร. สั่งติดตาม“ฟูจิ ซีร็อกซ์ไทย”ลดพนักงาน แนะปฏิบัติตามกฎหมาย
อธิบดีกรมสวัสดิการและคุ้มครองแรงงาน เผยกรณี บริษัท ฟูจิ ซีร็อกซ์ เตรียมปลดพนักงานตามนโยบายบริษัทแม่ที่ญี่ปุ่น กําชับเจ้าหน้าที่ติดตามสถานการณ์ใกล้ชิด พร้อมแนะนายจ้างปฏิบัติตามกฎหมายอย่างเคร่งครัด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณี บริษัท ฟูจิ ซีร็อกซ์ (ญี่ปุ่น) ได้มีนโยบายปลดพนักงานจํานวน 10,000 คน ทั้งในและนอกประเทศญี่ปุ่นเพื่อปรับขนาดองค์กรให้มีความเหมาะสมกับธุรกิจว่า กสร.ได้สั่งการให้พนักงานตรวจแรงงานตรวจสอบข้อเท็จจริง โดยสอบถามไปยังบริษัท ฟูจิ ซีร็อกซ์ (ประเทศไทย) จํากัด ทราบว่าขณะนี้อยู่ระหว่างการสํารวจ หน่วยงานที่มีภาวะคนล้นงาน หรือหน่วยงานที่มีลักษณะงานซ้ําซ้อนกัน หากมีบุคลากรที่ซ้ําซ้อนก็จะลดพนักงานและจะไม่รับคนทดแทนขณะนี้อยู่ระหว่างเตรียมการสํารวจ โดยคาดการณ์ว่าพนักงานที่มีลักษณะดังกล่าวจะเป็นในส่วนของฝ่ายวิจัยและพัฒนาและในสายการผลิต สําหรับบริษัท ฟูจิ ซีร็อกซ์ (ประเทศไทย) จํากัด ไม่มีโรงงานผลิตคาดว่าจะไม่ได้รับผลกระทบจากนโยบายดังกล่าว
“อย่างไรก็ตาม ได้สั่งการให้พนักงานตรวจแรงงานติดตามสถานการณ์รวมทั้งความเคลื่อนไหวอย่างใกล้ชิด รวมทั้งชี้แจงข้อกฎหมายให้นายจ้างและลูกจ้างทราบ กรณีที่มีการเลิกจ้างให้เข้าไปตรวจสอบว่ามีการจ่ายสิทธิประโยชน์ให้กับลูกจ้างถูกต้องตามกฎหมายหรือไม่ หากพบว่าบริษัทฯปฏิบัติไม่ถูกต้องจะดําเนินการให้ความช่วยเหลือทันที รวมทั้งจะประสานกับหน่วยงานที่เกี่ยวข้อง เช่น กรมการจัดหางานในการจัดหางานใหม่ทดแทน กรมพัฒนาฝีมือแรงงานกรณีที่ลูกจ้างต้องการฝึกอาชีพและสํานักงานประกันสังคมในการดูแลสิทธิประโยชน์ของลูกจ้างด้วย” อธิบดีกสร.กล่าว
รัฐบาลไทย-ข่าวทำเนียบรัฐบาล-รมว.พม. เป็นประธานการประชุมคณะอนุกรรมการเฉพาะกิจฯ พิจารณาโครงร่างรายงานผลการดำเนินงานป้องกันและปราบปรามการค้ามนุษย์ของประเทศไทย ประจำปี 2561
วันอังคารที่ 11 กันยายน 2561
รมว.พม. เป็นประธานการประชุมคณะอนุกรรมการเฉพาะกิจฯ พิจารณาโครงร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561
รมว.พม. เป็นประธานการประชุมคณะอนุกรรมการเฉพาะกิจฯ พิจารณาโครงร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561
วันนี้ (11 ก.ย. 61) เวลา 14.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 1/2561 โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และผู้ทรงคุณวุฒิ จํานวน 60 คน เข้าร่วมประชุม
พลเอก อนันตพรกล่าวว่า การประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ในครั้งนี้ ที่ประชุมได้เห็นชอบโครงร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 (มกราคม - ธันวาคม 2561) โดยจะมีการนําเสนอผลการดําเนินงานต่อต้านการค้ามนุษย์ที่สําคัญและเป็นรูปธรรมใน 3 ด้านสําคัญ ประกอบด้วย1) ด้านการดําเนินคดี (Prosecution)โดยการเสนอข้อมูลสถิติคดีที่เกี่ยวข้องกับการค้ามนุษย์ ประสิทธิภาพการดําเนินคดีในชั้นพนักงานสอบสวน อัยการ และศาล รวมถึงการนําเสนอผลการดําเนินคดีและพิพากษาคดีค้ามนุษย์ที่สําคัญ2) ด้านการคุ้มครอง (Protection)มีการนําเสนอสถิติการให้ความช่วยเหลือผู้เสียหายจากการค้ามนุษย์ในสถานคุ้มครองของกระทรวง พม. การออกหลักเกณฑ์ใหม่ของกองทุนเพื่อการป้องกันและปราบปรามการค้ามนุษย์ เพื่อเป็นการช่วยเหลือเยียวยาผู้เสียหายจากการค้ามนุษย์ การพัฒนาความร่วมมือกับหน่วยงานภาคส่วนต่างๆ เช่น การบังคับคดี และการพัฒนาศักยภาพผู้ปฏิบัติงานด้านจิตวิทยาเพื่อดูแลภาวะความบอบช้ําทางจิตใจของผู้เสียหาย3) ด้านการป้องกัน (Prevention)เน้นผลการดําเนินงานจากมาตรการบริหารจัดการแรงงานต่างด้าวและตรวจแรงงาน การจัดระเบียบขอทาน การป้องกันสตรี เด็ก และกลุ่มด้อยโอกาสที่อาจตกเป็นผู้เสียหายจากการค้ามนุษย์
พลเอก อนันตพรกล่าวต่อไปว่า สําหรับการประชุมฯครั้งนี้ พบว่า มีความคืบหน้าในด้านต่างๆ ในลักษณะที่ดีขึ้นกว่าปีที่ผ่านมา อาทิ ระยะเวลาการดําเนินคดีที่เร็วขึ้น จํานวนคดีที่นําขึ้นสู่กระบวนการยุติธรรมครบถ้วนทุกคดี การจัดทําคู่มือแจ้งสิทธิ 7 ภาษา การออกกฎเกณฑ์ใหม่เพื่อเยียวยาผู้เสียหายจากการค้ามนุษย์ การพิจารณากลไกความร่วมมือเพื่อบังคับคดีให้เป็นไปตามคําพิพากษา การเพิ่มช่องทางการบริการและช่วยเหลือแรงงาน และการพัฒนาศักยภาพเจ้าหน้าที่ในด้านต่างๆ รวมทั้งการดําเนินงานให้สอดคล้องกับมาตรฐานสากล
"ทั้งนี้ กระทรวง พม. ได้ขอให้ทุกหน่วยงานที่เกี่ยวข้อง มีการรายงานผลความก้าวหน้าการดําเนินงานต่อคณะอนุกรรมการฯ ทุกเดือนตามโครงร่างที่ได้กําหนดร่วมกัน เพื่อให้รายงานฯ มีความสมบูรณ์ และสะท้อนความมุ่งมั่นของรัฐบาลในการต่อต้านการค้ามนุษย์ในทุกมิติ”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-บีโอไอต้อนรับคณะข้าราชการและนักลงทุนจากมณฑลยูนนาน
วันเสาร์ที่ 16 พฤศจิกายน 2562
บีโอไอต้อนรับคณะข้าราชการและนักลงทุนจากมณฑลยูนนาน
บีโอไอต้อนรับคณะข้าราชการและนักลงทุนจากมณฑลยูนนาน
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 6 จากขวา) ให้การต้อนรับคณะข้าราชการและนักลงทุนจากมณฑลยูนนานนําโดย Mr. Zhang Zengli รองอธิบดีกรมทรัพยากรมนุษย์และประกันสังคม ประจํามณฑลยูนนา ประเทศสาธารณรัฐประชาชนจีน โดยมีผู้ประกอบการในอุตสาหกรรมเป้าหมายให้ความสนใจลงทุนในประเทศไทย อาทิ กิจการผลิตระบบอัตโนมัติและหุ่นยนต์ การขนส่งและโลจิสติกส์ ณ สํานักงานคณะกรรมการส่งเสริมการลงทุน (บีโอไอ) ถนนวิภาวดีรังสิต
รัฐบาลไทย-ข่าวทำเนียบรัฐบาล-ปลัดแรงงาน 'ย้ำ' ก.แรงงาน คุ้มครองแรงงานรับใช้ในบ้าน ตามหลักสากล
วันอังคารที่ 5 กันยายน 2560
ปลัดแรงงาน 'ย้ํา' ก.แรงงาน คุ้มครองแรงงานรับใช้ในบ้าน ตามหลักสากล
ปลัดแรงงาน เน้นย้ํา กระทรวงแรงงาน ขับเคลื่อนภารกิจด้านการคุ้มครองแรงงานรับใช้ในบ้าน โดยวางยุทธศาสตร์เพื่อพัฒนาระบบคุ้มครองแรงงานนอกระบบให้เป็นไปตามหลักสากล
หม่อมหลวงปุณฑริก สมิติ ปลัดกระทรวงแรงงาน เป็นประธานเปิดการประชุมการเตรียมการระดับชาติสําหรับการประชุม 10th ASEAN Forum on Migrant Labour (AFML) ณ โรงแรมพูลแมน คิง เพาเวอร์ กรุงเทพฯ วันนี้ (5 ก.ย. 60) โดยกล่าวว่า "ประเทศไทยตระหนักดีถึงความสําคัญของแรงงานรับใช้ในบ้าน ในฐานะเป็นแรงขับเคลื่อนสําคัญ ในระบบเศรษฐกิจที่มีการแข่งขันสูงขึ้น มีรูปแบบเปลี่ยนแปลงไปจากเดิม ด้วยเหตุและปัจจัยต่างๆ เช่น การลดลงอย่างต่อเนื่องของอัตราเจริญพันธุ์และระดับการตายของประชากร ที่นํามาสู่การเปลี่ยนผ่านเข้าสู่สังคมผู้สูงอายุโดยสมบูรณ์ของประเทศไทย และทําให้ประชากรที่อยู่ในวัยพึ่งพิง อันได้แก่ เด็กและผู้สูงอายุ มีจํานวนมากกว่าประชากรในวัยแรงงาน ซึ่งการเปลี่ยนแปลงเชิงโครงสร้างด้านประชากร การเปลี่ยนแปลงของระบบเศรษฐกิจ รวมถึงทัศนคติทางสังคม เช่น ทัศนคติเกี่ยวกับความเท่าเทียมกันทางเพศ ล้วนแล้วแต่เป็นปัจจัยที่ทําให้สมาชิกในบ้าน ทั้งหญิงและชายเลือกที่จะออกไปประกอบอาชีพอื่นนอกบ้าน เพื่อหารายได้มาใช้จ่ายในครอบครัว ด้วยเหตุนี้ หลายครอบครัวจึงเลือกที่จะจ้างคนทํางานบ้านเพื่อมาดูแลงานในบ้านแทน แรงงานกลุ่มดังกล่าวจึงเป็นกลุ่มที่มีความต้องการอย่างมากในตลาดแรงงาน”
“กระทรวงแรงงาน ได้ขับเคลื่อนภารกิจด้านการคุ้มครองแรงงานรับใช้ในบ้าน ผ่านการกําหนดยุทธศาสตร์เพื่อพัฒนาระบบคุ้มครองแรงงานนอกระบบให้เป็นไปตามหลักสากล โดยการศึกษารวบรวมข้อมูล ทั้งใน ทางปฏิบัติและทางวิชาการ โดยการวิเคราะห์สถานการณ์ สภาพปัญหา และข้อจํากัดในการคุ้มครองและขยายความคุ้มครองสําหรับแรงงานนอกระบบ เพื่อนํามายกร่างกฎหมาย ตลอดจนวางนโยบายและพัฒนาแนวทางให้สอดคล้อง เพื่อให้ตอบโจทย์ต่อปัญหาและสถานการณ์ที่เกิดขึ้น หรือมีแนวโน้มว่าจะเกิดขึ้น ในอนาคต ด้วยเหตุนี้ การประชุม ในวันนี้จึงเป็นสิ่งที่มีสําคัญต่อการดําเนินงานของกระทรวงแรงงานเป็นอย่างยิ่ง
ถือเป็นโอกาสอันดีที่เจ้าหน้าที่ของรัฐ นายจ้าง ลูกจ้าง และภาคประชาสังคม ซึ่งล้วนแล้วแต่เป็นผู้ที่มีส่วนได้ส่วนเสียในเรื่องดังกล่าว จะได้มาพูดคุย และร่วมกันสะท้อนความคิด ตลอดจนเสนอข้อคิดเห็น และประมวลสถานการณ์ผ่านการมองต่างมุม เพื่อร่วมกันหานโยบายและวางแนวทางร่วมกัน ในการพัฒนาการคุ้มครองแรงงานรับใช้ในบ้าน โดยสอดคล้องกับสภาพความเป็นจริง มีประสิทธิภาพ และก่อให้เกิดประโยชน์สูงสุดกับสังคมโดยรวม” ปลัดแรงงาน กล่าวในท้ายที่สุด
โดยผู้เข้าร่วมการประชุมในครั้งนี้ ประกอบด้วย องค์การแรงงานระหว่างประเทศ (International Labour Organization ; ILO) สถานทูตแคนาดา กระทรวงการต่างประเทศและการค้าออสเตรเลีย สํานักงานแรงงานระหว่างประเทศประจําภูมิภาคเอเชียและแปซิฟิก นายจ้าง ลูกจ้าง และภาคประชาสังคม ราว 50 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
5 กันยายน 2560
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานเปิดงาน CP ALL-PIM SMEs Forum 2017
วันพฤหัสบดีที่ 26 มกราคม 2560
รัฐมนตรีว่าการกระทรวงอุตสาหกรรม เป็นประธานเปิดงาน CP ALL-PIM SMEs Forum 2017
25 มกราคม 2560 รัฐมนตรีว่าการกระทรวงอุตสาหกรรม เป็นประธานเปิดงาน CP ALL-PIM SMEs Forum 2017
เมื่อวันที่ 25 มกราคม 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงาน CP ALL-PIM SMEs Forum 2017 พร้อมทั้งปาฐกถาพิเศษ เรื่อง "วิเคราะห์เศรษฐกิจปี 2560 สู่การเดินหน้านโยบายประเทศไทย 4.0" ณ ห้อง Auditorium ชั้น 16 สถาบันการจัดการปัญญาภิวัฒน์ ทั้งนี้ งานดังกล่าวจัดขึ้น เพื่อสร้างความรู้ ความเข้าใจ และสร้างแรงบันดาลใจให้ผู้ประกอบการ SMEs ปรับปรุง เปลี่ยนแปลงธุรกิจของตนในการเข้าสู่ Thailand 4.0 ตลอดจนการสร้างขีดความสามารถให้ผู้ประกอบการ SMEs สามารถแข่งขันกับนานาชาติในภาวะเศรษฐกิจปัจจุบันได้
รัฐบาลไทย-ข่าวทำเนียบรัฐบาล-ทส. เข้าร่วมประกาศเจตนารมณ์ต่อต้านการทุจริตในงานวันต่อต้านคอร์รัปชันสากล (ประเทศไทย)
วันศุกร์ที่ 7 ธันวาคม 2561
ทส. เข้าร่วมประกาศเจตนารมณ์ต่อต้านการทุจริตในงานวันต่อต้านคอร์รัปชันสากล (ประเทศไทย)
กระทรวงทรัพยากรธรรมชาติและสิ่งแวดล้อม เข้าร่วมประกาศเจตนารมณ์ต่อต้านการทุจริตในงานวันต่อต้านคอร์รัปชันสากล (ประเทศไทย) 7 ธันวาคม 2561 ณ อิมแพ็คเอ็กซิบิชั่น ฮอล์ 2 ศูนย์แสดงสินค้าและการประชุมอิมแพ็ค เมืองทองธานี
ทส. เข้าร่วมประกาศเจตนารมณ์ต่อต้านการทุจริตในงานวันต่อต้านคอร์รัปชันสากล (ประเทศไทย)
กระทรวงทรัพยากรธรรมชาติและสิ่งแวดล้อม เข้าร่วมประกาศเจตนารมณ์ต่อต้านการทุจริตในงานวันต่อต้านคอร์รัปชันสากล (ประเทศไทย) 7ธันวาคม 2561 ณ อิมแพ็คเอ็กซิบิชั่น ฮอล์ 2 ศูนย์แสดงสินค้าและการประชุมอิมแพ็ค เมืองทองธานี
วันนี้ (7ธันวาคม 2561) กระทรวงทรัพยากรธรรมชาติและสิ่งแวดล้อม นําโดย รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) และคณะข้าราชการ เจ้าหน้าที่ สังกัดกระทรวงทรัพยากรธรรมชาติและสิ่งแวดล้อม เข้าร่วมกิจกรรมการประกาศเจตนารมณ์ในการต่อต้านการทุจริต ในงาน "วันต่อต้านคอร์รัปชันสากล (ประเทศไทย)" วันที่ 7ธันวาคม 2561 ภายใต้แนวคิด "Zero Tolerance คนไทยไม่ทนต่อการทุจริต"โดยมี นายกรัฐมนตรี (พลเอก ประยุทธ์ จันทร์โอชา) เป็นประธานและนํากล่าวประกาศเจตนารมณ์ณ อิมแพ็คเอ็กซิบิชั่น ฮอล์ 2 ศูนย์แสดงสินค้าและการประชุมอิมแพ็ค เมืองทองธานี จัดขึ้นโดยความร่วมมือระหว่างรัฐบาล สํานักงาน ป.ป.ช. สํานักงาน ป.ป.ท. องค์การต่อต้านคอร์รัปชัน (ประเทศไทย) และภาคีเครือข่าย มีวัตถุประสงค์ ดังนี้
1) เพื่อแสดงเจตนารมณ์ของผู้นําทางการเมืองที่มีความมุ่งมั่นในการแก้ไขปัญหาการทุจริต
2) เพื่อให้กลไก หน่วยงาน องค์กรที่เกี่ยวข้องและภาคีเครือข่ายร่วมกันขับเคลื่อนการแก้ไขปัญหาการทุจริตอย่างต่อเนื่อง
3) เพื่อให้คนไทยรับรู้ ตื่นตัว ไม่ทนต่อการทุจริต เข้ามามีส่วนร่วมในการต่อต้านการทุจริตและการสร้างวัฒนธรรมสุจริต
4) เพื่อให้คนไทยและนานาชาติ รับรู้ถึงการดําเนินการและความพยายามแก้ไขปัญหาการทุจริตของประเทศไทย
รัฐบาลไทย-ข่าวทำเนียบรัฐบาล-ก.แรงงาน จัดโครงการช่วย SME ลดผลกระทบโควิด-19
วันพฤหัสบดีที่ 26 มีนาคม 2563
ก.แรงงาน จัดโครงการช่วย SME ลดผลกระทบโควิด-19
ก.แรงงาน เร่งหามาตรการช่วยเหลือผู้ประกอบกิจการ สู้วิกฤตโควิด-19 สร้างโอกาสเพิ่มผลิตภาพแรงงาน กพร.ส่งทีมที่ปรึกษาให้ความช่วยเหลือรวม 210 วัน เพิ่มทักษะพนักงานชะลอการถูกเลิกจ้างและว่างงาน กว่า 15,000 คน
ก.แรงงาน เร่งหามาตรการช่วยเหลือผู้ประกอบกิจการ สู้วิกฤตโควิด-19 สร้างโอกาสเพิ่มผลิตภาพแรงงาน กพร.ส่งทีมที่ปรึกษาให้ความช่วยเหลือรวม 210 วัน เพิ่มทักษะพนักงานชะลอการถูกเลิกจ้างและว่างงาน กว่า 15,000 คน
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากสถานการณ์ความรุนแรงการแพร่เชื้อไวรัสโควิด-19 ส่งผลให้สถานประกอบกิจการหลายแห่งต้องหยุดกิจการชั่วคราว หรือลดกําลังการผลิตลง พนักงานบางส่วนหยุดทํางาน โดยกิจการบางแห่งพลิกวิกฤตนี้ให้เป็นโอกาส เช่น เมื่อนักท่องเที่ยวลดลง จึงจัดอบรมให้ความรู้แก่พนักงานในด้านภาษาอังกฤษ เพื่อเพิ่มทักษะในการสื่อสารให้ดียิ่งขึ้น ส่วนกิจการด้านการผลิต จัดอบรมให้ความรู้ด้านการบํารุงรักษาเครื่องจักร เพิ่มความรู้และทักษะด้านเทคโนโลยีสมัยใหม่ เป็นต้น
นายธวัช กล่าวต่อไปว่า อีกโครงการที่กพร.ดําเนินการมาอย่างต่อเนื่องเพื่อช่วยเหลือสถานประกอบกิจการ ในด้านการลดต้นทุนการผลิต เพิ่มประสิทธิภาพการผลิตและลดความสูญเสียในวงจรการผลิต และมีกําไรที่เพิ่มขึ้น สามารถช่วยให้สถานประกอบกิจการดําเนินธุรกิจได้อย่างยั่งยืน คือ โครงการเพิ่มผลิตภาพแรงงาน สู่ SME 4.0 ปัจจุบันอยู่ในช่วงเวลาการลงพื้นที่ของทีมที่ปรึกษา โดยเข้าสถานประกอบกิจการ ไปช่วยวิเคราะห์หาจุดอ่อนในกระบวนการผลิต เพื่อหาวิธีการแก้ไข ซึ่งการดําเนินโครงการดังกล่าวสามารถช่วยเหลือสถานประกอบกิจการ วิสาหกิจขนาดกลางและขนาดย่อม ในสถานการณ์เช่นนี้ได้เป็นอย่างดี ดังนั้น การหยุดชั่วคราวหรือลดกําลังการผลิตลง จะช่วยให้พนักงานที่เกี่ยวข้องในกระบวนการผลิตหรือบริการ มีเวลาในการหาข้อมูลหรือเข้ารับการพัฒนาทักษะได้มากขึ้น กรณีเครื่องจักรที่เคยทํางานตลอดเวลา ช่วงนี้สามารถปรับแผนเป็นช่วงการตรวจเช็คและบํารุงรักษา เพื่อให้พร้อมใช้งานอย่างมีประสิทธิภาพเมื่อสถานการณ์คลี่คลาย นอกจากนี้ ยังเป็นการช่วยชะลอการเลิกจ้างพนักงานได้อีกทางหนึ่งด้วย
“โดยในปี 2563 มีเป้าหมายพัฒนาทักษะให้แก่พนักงานในสถานประกอบกิจการ วิสาหกิจขนาดกลางและขนาดย่อม รวม 185 แห่ง จํานวน 15,000 คน การดําเนินงานดังกล่าวยังคงทําอย่างต่อเนื่อง เพื่อให้สถานประกอบกิจการได้รับคําแนะนําที่เป็นประโยชน์ต่อการดําเนินธุรกิจ ทั้งการลดต้นทุนเพื่อเพิ่มกําไรให้กับกิจการ อีกทั้งพนักงานจะได้รับความรู้ในการพัฒนางานได้อย่างมีประสิทธิภาพ ส่งผลต่อการดําเนินธุรกิจในระยะยาวอีกด้วย สถานประกอบกิจการที่เข้าร่วมโครงการ ไม่ต้องเสียค่าใช้จ่ายใดๆ ทั้งสิ้น สนใจเข้าร่วมโครงการติดต่อได้ที่สถาบันพัฒนาฝีมือแรงงานและสํานักงานพัฒนาฝีมือแรงงานทั่วประเทศ หรือสายด่วนกระทรวงแรงงาน 1506 กด 4 หรือกองสื่อสารองค์กร กรมพัฒนาฝีมือแรงงาน   0 2245 4035” อธิบดีกพร. กล่าว
รัฐบาลไทย-ข่าวทำเนียบรัฐบาล-"ยุติธรรม" สร้างการรับรู้ด้านกฎหมายในพื้นที่จังหวัดชายแดนภาคใต้
วันพฤหัสบดีที่ 26 เมษายน 2561
"ยุติธรรม" สร้างการรับรู้ด้านกฎหมายในพื้นที่จังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานในพิธีเปิดโครงการสัมมนาสร้างการรับรู้กฎหมายและรับฟังความคิดเห็นจากภาคประชาสังคม
และประชาชนในพื้นที่จังหวัดชายแดนภาคใต้
ในวันพุธที่ ๒๕ เมษายน ๒๕๖๑ เวลา ๑๐.๐๐ น.
ณ ห้องฟาตอนี โรงแรมซีเอส ปัตตานี จังหวัดปัตตานี
นางกรรณิการ์ แสงทอง รองปลัดกระทรวงยุติธรรม
เป็นประธานในพิธีเปิดโครงการสัมมนาสร้างการรับรู้กฎหมายและรับฟังความคิดเห็นจากภาคประชาสังคม
และประชาชนในพื้นที่จังหวัดชายแดนภาคใต้
เพื่อแลกเปลี่ยนข้อมูลด้านการอํานวยความยุติธรรมในพื้นที่จังหวัดชายแดนภาคใต้ร่วมกับองค์กรภาคประชาสังคม
ที่มีบทบาทในการคุ้มครองสิทธิเสรีภาพของประชาชน ตลอดจนส่งเสริมความเข้าใจอันดีในการบังคับใช้กฎหมาย
และกฎหมายพิเศษในพื้นที่ เพื่อนําไปสู่การกําหนดแนวทางการแก้ไขปัญหาและพัฒนางานอํานวยความยุติธรรม
ให้สอดคล้องกับสภาพพื้นที่ เพื่อให้เกิดการยอมรับในระดับสากล
โดยมีหัวหน้าส่วนราชการ เจ้าหน้าที่หน่วยงานในสังกัดกระทรวงยุติธรรม
ตัวแทนภาคประชาสังคม และประชาชนในพื้นที่จังหวัดชายแดนภาคใต้ เข้าร่วมฯ
รัฐบาลไทย-ข่าวทำเนียบรัฐบาล-เอกอัครราชทูตเวียดนามประจำประเทศไทยเข้าเยี่ยมคารวะนายกรัฐมนตรี
วันพฤหัสบดีที่ 1 มิถุนายน 2560
เอกอัครราชทูตเวียดนามประจําประเทศไทยเข้าเยี่ยมคารวะนายกรัฐมนตรี
เอกอัครราชทูตเวียดนามประจําประเทศไทยเข้าเยี่ยมคารวะนายกรัฐมนตรี
วันนี้ (1 มิ.ย. 2560) เวลา 13.30 น. นายเหวียน เติ๊ด ถั่ญ (H.E. Mr. Nguyen Tat Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสจะพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยพลโทวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวในนามของนายกรัฐมนตรีและรัฐบาลไทย รู้สึกยินดีและเป็นเกียรติที่ได้พบปะหารือกับเอกอัครราชทูตเวียดนามฯ ในวันนี้ และขอขอบคุณความร่วมมือทุกอย่างของเอกอัครราชทูตเวียดนามฯ ที่ได้ประสานความร่วมมือกับหน่วยงานของไทยจนมีความก้าวหน้าในทุกประเด็น นายกรัฐมนตรีหวังเป็นอย่างยิ่งว่าเอกอัครราชทูตเวียดนามฯจะได้ปฏิบัติงานในตําแหน่งใหม่ที่จะส่งเสริมความสัมพันธ์ระหว่างไทย-เวียดนามให้ใกล้ชิดและแน่นแฟ้นมากยิ่งขึ้น ด้านเอกอัครราชทูตเวียดนามฯ กล่าวว่า การปฏิบัติหน้าที่ในไทยถึง 3 ปี ทําให้รู้สึกว่าประเทศไทยเปรียบเสมือนบ้าน และขอขอบคุณรัฐบาลไทยที่ให้ความร่วมมือกับเวียดนามมาโดยเสมอทั้งด้านความมั่นคง การค้าและการลงทุน แรงงานการศึกษา และการท่องเที่ยว
นายกรัฐมนตรีกล่าวว่า ไทยและเวียดนามมีความมืออย่างใกล้ชิดมาโดยตลอด นายกรัฐมนตรีได้มีโอกาสพบปะกับนายกรัฐมนตรีของเวียดนามในหลายโอกาส นับได้ว่าเวลานี้เป็นช่วงที่ดีที่สุดของความสัมพันธ์ระหว่างไทยและเวียดนาม นายกรัฐมนตรียังได้กล่าวชื่นชมในอัธยาศัยไมตรีของนายกรัฐมนตรีเวียดนามที่มีต่อรัฐบาลและประเทศไทย ในการเพิ่มพูนความร่วมมือระหว่างกัน ไทยและเวียดนามต้องร่วมกันพัฒนาและสนับสนุนยุทธศาสตร์ซึ่งกันและกัน สําหรับการประชุมผู้นํากลุ่มความร่วมมือทางเศรษฐกิจในเอเชีย-แปซิฟิกหรือ เอเปค ซึ่งเวียดนามจะเป็นเจ้าภาพในเดือนพฤศจิกายนปีนี้ ไทยยินดีให้การสนับสนุนอย่างเต็มที่และขอให้การประชุมประสบความสําเร็จ
ในโอกาสนี้ นายกรัฐมนตรีได้กล่าวเชิญนายกรัฐมนตรีเวียดนามเดินทางมาเยือนประเทศไทยอย่างเป็นทางการ ในช่วงที่ไทยเป็นเจ้าภาพจัดการประชุมคณะกรรมาธิการร่วม ว่าด้วยความร่วมมือทวิภาคีไทย – เวียดนาม (JCBC) ครั้งที่ 3 ขอให้เอกอัครราชทูตฯหารือในรายละเอียดเรื่องช่วงเวลาที่เหมาะสมสําหรับการประชุม JCBC และการเยือนไทยอย่างเป็นทางการของนายกรัฐมนตรีเวียดนามกับกระทรวงการต่างประเทศต่อไป
นายกรัฐมนตรีและเอกอัครราชทูตเวียดนามฯ ยังได้หารือถึงความร่วมมือในเรื่องต่างๆ อาทิ ความร่วมมือด้านการต่อต้านการทําประมงผิดกฎหมาย เอกอัครราชทูตเวียดนามฯขอบคุณรัฐบาลไทยที่ไม่ใช้อาวุธกับเรือประมงเวียดนามที่รุกล้ําน่านน้ําไทย ด้านนายกรัฐมนตรีขอให้หน่วยงานของทั้งสองฝ่ายหารือร่วมมือกันใกล้ชิดและหาช่องทางเร่งด่วนในการประสานงานกัน รวมทั้งหาวิธีป้องกันไม่ให้เรือประมงลุกล้ําน่านน้ําของกันละกันด้วย ความร่วมมือระหว่างไทย เวียดนาม ลาว กัมพูชา และเมียนมา ทั้งสองฝ่ายเห็นพ้องกันในการสร้างความเชื่อมโยงทางด้านคมนาคมขนส่งระหว่างประเทศเหล่านี้ โดยเฉพาะทางบกและทางน้ํา เพื่อเพิ่มมูลค้าการค้า การลงทุน และการท่องเที่ยวของทุกประเทศมากยิ่งขึ้น
ความร่วมมือเรื่องแม่น้ําโขง ทั้งสองฝ่ายเห็นพ้องในการหารือร่วมกันอย่างใกล้ชิดเพื่อกําหนดวิสัยทัศน์ร่วมกันในการวางแผนและแก้ไขปัญหาในแม่น้ําโขง ความร่วมมือด้านแรงงาน นายกรัฐมนตรีกล่าวเน้นย้ําว่า รัฐบาลไทยจะดูแลแรงงานทุกประเทศอย่างดีที่สุด ขอให้แรงงานเวียดนามลงทะเบียนอย่างถูกต้องตามกฎหมายเพื่อที่จะได้รับสวัสดิการต่างๆอย่างเต็มที่
รัฐบาลไทย-ข่าวทำเนียบรัฐบาล-มาตรการรณรงค์ป้องกันโรคหัด ให้หมดไปจากประเทศไทย
วันพุธที่ 27 พฤศจิกายน 2562
มาตรการรณรงค์ป้องกันโรคหัด ให้หมดไปจากประเทศไทย
วันพุธที่ 27 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนผู้ปกครองนําบุตรหลานอายุระหว่าง 1 - 12 ปี ไปรับการฉีดวัคซีนกระตุ้นภูมิคุ้มกันโรคหัด และหัดเยอรมัน เพื่อกระตุ้นภูมิคุ้มกันโรค เนื่องจากในปีนี้พบการระบาดในทุกภูมิภาคของโลก และมีผู้ป่วยมากกว่า 423,000 ราย เพิ่มขึ้นเกือบ 3 เท่าตัวเมื่อเทียบกับช่วงเวลาเดียวกันของปีที่แล้ว รัฐบาลจึงเร่งดําเนินมาตรการรณรงค์ป้องกันโรคหัดอย่างเข้มแข็ง เพื่อยกระดับภูมิคุ้มกันต่อโรคหัดของประชากรกลุ่มเสี่ยง ลดการป่วยและเสียชีวิต โดยวิธีป้องกันโรคหัด ที่ได้ผลดีที่สุด คือ การฉีดวัคซีน โดยผู้ติดต่อขอรับการฉีดวัคซีนให้ครบตามเกณฑ์ได้โดยไม่เสียค่าใช้จ่าย ณ สถานบริการสาธารณสุขใกล้บ้าน จนถึงวันที่ 31 มี.ค. 2563
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มแล้ว…เปิดรับสมัครผู้ประกอบการ ร้านค้า ที่สนใจเข้าร่วมมาตรการ "ชิม ชอป ใช้" ตามมาตรการกระตุ้นการบริโภคและการลงทุนในประเทศ (ส่งเสริมการท่องเที่ยวในประเทศ)
วันศุกร์ที่ 30 สิงหาคม 2562
เริ่มแล้ว...เปิดรับสมัครผู้ประกอบการ ร้านค้า ที่สนใจเข้าร่วมมาตรการ "ชิม ชอป ใช้" ตามมาตรการกระตุ้นการบริโภคและการลงทุนในประเทศ (ส่งเสริมการท่องเที่ยวในประเทศ)
..